# **DECIZIA ETAPEI DE ÎNCADRARE**

## NR. PROIECT din 03.07.2020.

Ca urmare a solicitării de emitere a acordului de mediu adresate de **COMUNA PORUMBENI**, cu sediul în com. Porumbeni, sat. Porumbenii Mari, nr. 244/A, jud. Harghita, înregistrată la APM Harghita cu nr. 2155/06.03.2020, completată sub nr. 4128/22.05.2020, nr. 4158/25.05.2020, nr. 4286/29.05.2020, nr. 4244/28.05.2020, nr. 4327/02.06.2020, nr. 5051/29.06.2020, nr. 5031/29.06.2020, în baza:

**- Legii nr. 292/2018** privind evaluarea impactului anumitor proiecte publice şi private asupra mediului,

**- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului **APM Harghita** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 23.06.2020, că proiectul ***“ Executarea forajului de cercetare și de prospectare a terenului”*** propus a fi amplasat în intravilanul comunei Porumbeni, jud Harghita, **nu se supune evaluării impactului asupra mediului.**

**Justificarea prezentei decizii:**

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

**a) proiectul se încadrează în prevederile Legi 292/2018, anexa nr. 2 pct. 2, lit. d.**

**b) Justificarea potrivit criteriilor prevăzute în anexa nr. 3**

**1. Caracteristicile proiectului:**

***a) dimensiunea și concepția întregului proiect:***

Investiția are ca scop alimentarea cu apă a Complexului de agrement (cu ștrand), amplasat în satul Porumbenii Mari, domeniu public. Forajul va avea adâncimea de 200 m. Dacă vor exista rezultate pozitive, se va putea trece la etapa finală de exploatare, în caz contrar, forajul va fi abandonat și cimentat.

Forajul va fi executat cu o instalație, cu fundație și platformă mobilă, care vor putea fi dezafectate, și astfel nu vor influența regimul de scurgere al apelor de suprafață. Puțul va fi echipat cu coloană de exploatare unică prevazută cu filtre în zonele în care se semnalează prezența unor acvifere.

**Operațiile** care se execută pentru realizarea forajului sunt următoarele:

* 0-200 m săpare gaură cu sapă cu role Ø 311,2 mm, se realizează investigarea geologică prin examinarea probelor de sită și a eventualelor carote prevelate pe intervale presupuse a fi productive.
* 0-200 m carotaj geofizic, stabilirea acviferelor care se vor deschide, a lungimii și poziției filtrelor
* 0-15 m, lărgit cu sapă cu role Ø 444,5 mm
* 0-15 m, tubat coloană metalică de protecție Ø 350 mm, cimentată spate. Această coloană are
* rolul de a asigura stabilitatea găurii la suprafață în zona depozitelor detritice aluvionare (nisipuri, pietrișuri) din lunca Târnavei Mari, precum și de a izola acviferul freatic din acestea, acvifer vulnerabil la poluare.
* 15-200 m, lărgit cu sapă cu role Ø 311,2 mm.
* 0-200 m, tubare coloană de exploatare unică formată din burlane PVC R16 Ø 160 mm

Forajul se va executa cu fluid de foraj de tip natural, pe bază de bentonită și apă dulce, având densitatea de 1,05-1,10 kgf/dm3.

Debitul optim de exploatare se va stabili după efectuarea testelor hidrodinamice.

***b) cumularea cu alte proiecte existente și/sau aprobate:*** - nu este cazul.

***c) utilizarea resurselor naturale, în special a solului, a terenurilor, a apei și a biodiversității****:* - nu este cazul.

***d) producţia de deşeuri:***

*Deşeurile municipale amestecate (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

***e) poluarea și alte efecte nocive***:

*În perioada de realizare a investiției:*

*-emisii în aer: -* emisii de gaze de eşapament, şi utilaje - aceste emisii vor fi doar temporare

- *emisii în apă: -* în cadrul procesului de execuție a forajului și ulterior, pe parcursul executării celorlalte lucrări (măsurători, analize, teste), nu vor exista surse dirijate de poluanți pentru apele de suprafață sau subterane; - organizarea de șantier (pierderi accidentale de materiale, combustibil, uleiuri din utilajele șantierului); - traficul auto (manevrarea defectuoasă a autovehiculelor care transportă diverse materiale sau a utilajelor în apropierea cursurilor de apă) – *aceste emisii vor fi doar temporare.*

*-zgomot: -*generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei

- *protecția solului și subsolului:*- prin destinația lor, lucrările ce se vor efectua ,nu afectează solul din punct de vedere al poluării sau al modificării structurii acestuia. Solul va fi afectat pe o porțiune redusă în jurul sondei, circa 30mp

*În timpul funcționării:*

*- emisii în apă*: - dezvoltarea forajului se va face prin pompări cu pompa mamut pană la limpezirea apei, în consecință nu este poluare remanentă.

*- emisii în aer:* - în timpul funcționării motorul instalației de foraj va fi sursa de emisii de poluanți pentru aer, care este nesemnificativă.

*- zgomot: -* în urma folosirii motoarelor termice, la instalația de foraj, există o sursă de zgomot și vibrații, dar nivelul acestora nu este mai ridicat decât cel al unui motor obișnuit (de tractor).

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice): -*  proiectul nu influențează negativ așezările umane.

1. **Amplasarea proiectului**

**a) utilizarea actuală și aprobată a terenului:** : teren în intravilanul com. Porumbeni *conform Certificatului de urbanism nr. 4/30.07.2019 emis de Primăria Comunei Porumbeni, folosință actuală teren arabil.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: - *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *Amplasamentul nu se află în arii protejate*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: locală,o parte a intravilanul comunei Porumbeni, jud. Harghita*

*- numărul persoanelor afectate: prin realizarea proiectului: nu vor fi persoane afectate negativ.*

b) natura impactului: *impact negativ minor*.

c) natura transfrontieră a impactului: *nu este cazul.*

d) intensitatea și complexitatea impactului:mică*-*în perioada realizării proiectului*: vor rezulta deşeuri, care vor fi gestionate conform pct. 1.d.*

e) probabilitatea impactului: *mică*.

f) debutul, durata, frecvența și reversibilitatea preconizate ale impactului: *- impact pe termen scurt, reversibil.*

g) cumularea impactului cu impactul altor proiecte existente și/sau aprobate: - Nu este cazul.

h) posibilitatea de reducere efectivă a impactului: *prin refacerea amplasamentelor afectate temporar de lucrările de construire*

**II. Motivele pe baza cărora s-a stabilit neefectuarea evaluării adecvate sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**III. Motivele pe baza cărora s-a stabilit neefectuarea evaluarea impactului asupra corpurilor de apă în conformitate cu adresa nr. 8799/ASN/29.799/11.06.2020 emisă de ABA Mureș sunt:**

- proiectul propus nu aduce atingere corpurilor de apă de suprafață/subterane.

- a fost emis avizul de gospodărire a apelor nr. 114/26.06.2020 de către ABA Mureș.

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere, a pierderilor de carburanţi de la mijloacele de transport şi de la utilajele folosite în timpul executării lucrărilor

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Respectarea condițiilor impuse de Avizul de gospodărire a apelor nr. 114/26.06.2020, emis de ABA Mureș.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

g. Respectarea Ordinului MMDD nr. 1.163 din 16 iulie 2007,privind aprobarea unor măsuri pentru îmbunătățirea soluțiilor tehnice de proiectare și de realizare a lucrărilor hidrotehnice de amenajare și reamenajare a cursurilor de apă, pentru atingerea obiectivelor de mediu din domeniul apelor

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare.

La finalizarea proiectului aveţi obligaţia de a notifica ACPM în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr.292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

**Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.**

**DIRECTOR EXECUTIV,**

DOMOKOS László József

**ŞEF SERVICIU AAA, ȘEF SERV CFM,**

ing. BOTH Enikőing. SZABÓ Szilárd

**ÎNTOCMIT, ÎNTOCMIT,**

ing. Barabás Zoltán ing. TŐKE Laura